Document ID: /roh_data/filtered/fineweb-2-filterrobots_roh.jsonl.gz/71959

A Leggia en la Regiun Moesa ha ina chasa d'ina famiglia piglià fieu la notg passada. In buob dad 11 onns ha remartgà il fieu curt suenter mesanotg ed ha clamà ses confamigliars. Ils pumpiers han stizzà il fieu. Tenor la Polizia chantunala dal Grischun munta il donn material a radund 100'000 francs. La famiglia da set persunas ha survegnì suttetg tar enconuschents. Pertge ch'i ha cumenzà a brischar n'è anc betg enconuschent. La polizia examinescha l'incendi.
RTR novitads 12:00